62019CJ0382_INF
Απόφαση του Δικαστηρίου (όγδοο τμήμα) της 12ης Νοεμβρίου 2020 –Pethke κατά EUIPO
(Υπόθεση C‑382/19 P) (
1
)
«Αίτηση αναιρέσεως – Υπαλληλική υπόθεση – Υπάλληλος – Εσωτερική αναδιοργάνωση των υπηρεσιών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) – Μετακίνηση – Άρθρο 7 του ΚΥΚ των υπαλλήλων της Ευρωπαϊκής Ένωσης – Συγκεκαλυμμένη κύρωση – Συμφέρον της υπηρεσίας – Ισοτιμία των θέσεων εργασίας – Υποχρέωση αιτιολογήσεως – Παραμόρφωση των πραγματικών περιστατικών – Ηθική παρενόχληση – Άρθρο 12α του ΚΥΚ των υπαλλήλων της Ευρωπαϊκής Ένωσης»
1.
Υπάλληλοι – Αναδιοργάνωση των υπηρεσιών – Αποκατάσταση – Τήρηση της ισοτιμίας των θέσεων – Περιεχόμενο – Δικαίωμα του ενδιαφερομένου να διατηρεί συγκεκριμένα καθήκοντα – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρα 7 § 1 και 45 § 1· κανονισμός 1023/2013 του Ευρωπαϊκού Κοινοβουλίου και του Συμβουλίου, αιτιολογική σκέψη 19)
(βλ. σκέψεις 50-52, 54, 55)
2.
Αίτηση αναιρέσεως – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους – Λόγος αντλούμενος από την παραμόρφωση των αποδεικτικών στοιχείων – Ανάγκη επακριβούς αναφοράς των παραμορφωθέντων στοιχείων και αποδείξεως των σφαλμάτων της αναλύσεως που οδήγησαν στην παραμόρφωση αυτή – Η παραμόρφωση πρέπει να προκύπτει προδήλως από τα στοιχεία της δικογραφίας
(Άρθρο 256 § 1, εδ. 2, ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 168 § 1, στοιχείο δʹ)
(βλ. σκέψεις 60-62, 65, 77, 79, 86)
3.
Υπάλληλοι – Ηθική παρενόχληση – Έννοια – Μετακίνηση χωρίς απόδειξη περί καταχρηστικής συμπεριφοράς – Αποκλείεται
(Κανονισμός Υπηρεσιακής Καταστάσεως των υπαλλήλων, άρθρο 12α § 3)
(βλ. σκέψεις 95-97)
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Ο Ralph Pethke φέρει, πέραν των δικαστικών εξόδων του, και τα δικαστικά έξοδα του Γραφείου Διανοητικής Ιδιοκτησίας της Ευρωπαϊκής Ένωσης (EUIPO).
(
1
)	ΕΕ C 337 της 7.10.2019.